Na temelju članaka 26. i 27. Zakona o radu (Narodne novine broj 93/14, 127/17, 98/19) te članka 58. Statuta *OŠ Čista Velika, Čista Velika* Školski odbor OŠ Čista Velika, nakon prethodnog savjetovanja sa *sindikalnim povjerenikom sa ovlastima Radničkog vijeća*, na sjednici održanoj **5. listopada 2020. godine** donio je

**PRAVILNIK O IZMJENAMA**

**PRAVILNIKA O RADU**

**Članak 1.**

U Pravilniku o radu Osnovne škole ČISTA VELIKA, Čista Velika, KLASA: 003-05/19-01/03; URBROJ: 2182/1-12/1-6-01-19-1, od 30. svibnja 2019. u članku 13. stavku 2. riječi: ***„uredu državne uprave“*** zamjenjuju se riječima: ***„upravnom tijelu županije nadležnom za poslove obrazovanja.“***

U stavku 3. riječi: ***„ureda državne uprave“*** zamjenjuju se riječima: ***„upravnog tijela županije nadležnog za poslove obrazovanja“.***

U stavku 4. riječi: ***„ured državne uprave“*** zamjenjuju se riječima: ***„upravno tijelo županije nadležno za poslove obrazovanja“***, a riječ: **„*obavijestio“*** zamjenjuje se riječju: ***„obavijestilo“****.*

**Članak 2.**

U članku 14. stavku 1. podstavku 2. riječi: ***„ureda državne uprave“*** zamjenjuju se riječima: ***„upravnog tijela županije nadležnog za poslove obrazovanja“.***

**Članak 3.**

U članku 22. stavku 4. iza riječi: ***„članka 121.“*** dodaju se riječi: ***„stavka 1.“*** a u zagradi riječi: ***„početak i tijek otkaznog roka“*** zamjenjuju se riječima: ***„početak otkaznog roka“.***

**Članak 4.**

Iznad članka 35. podnaslov se mijenja i glasi: ***„3.******Stručno osposobljavanje za rad bez zasnivanja radnog odnosa i druge mjere“***

**Članak 5.**

U članku 35. stavak 4. mijenja se i glasi: **„U skladu s važećim propisima u Školi se mogu realizirati mjere aktivne politike zapošljavanja; pripravništvo i druge mjere.“**

**Članak 6.**

Članak 112. mijenja se i glasi: **„Ovaj Pravilnik o izmjenama Pravilnika o radu stupa na snagu istekom osmoga (8.) dana od dana objave na oglasnoj ploči Škole.“**

KLASA: 003-05/20-01/03

URBROJ: 2182/1-12/1-6-01-20-01

Čista Velika, 2. listopada 2020.

 Predsjednica Školskog odbora:

 Andrijana Šunjara, *prof.*

Ovaj Pravilnik o izmjenama Pravilnika o radu objavljen je na oglasnoj ploči Škole dana **6. listopada 2020.** godine te je stupio na snagu dana **15. listopada 2020**. Godine.

 Ravnatelj:

 Marijan Belamarić